Document ID: 31997R2494

Komisijas Regula (EK) Nr. 2494/97
(1997. gada 12. decembris)
par importa licenču izsniegšanu tādu rīsu ievešanai, kuru KN kods ir 1006 un kuru izcelsme ir aizjūras zemēs un teritorijās, uz ko attiecas īpašie pasākumi, kuri ieviesti ar Regulu (EK) Nr. 2352/97
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 25. jūlija Lēmumu 91/482/EEK par aizjūras zemju un teritoriju asociāciju ar Eiropas Ekonomikas kopienu [1], kurā jaunākie grozījumi izdarīti ar Lēmumu 97/803/EK [2],
ņemot vērā Komisijas 1997. gada 27. novembra Regulu (EK) Nr. 2352/97, ar ko ievieš īpašus pasākumus attiecībā uz rīsu importu no aizjūras zemēm un teritorijām [3], un jo īpaši tās 4. panta 3. punktu,
tā kā ar Regulu (EK) Nr. 2352/97 ievieš īpašus pasākumus attiecībā uz rīsu importu no aizjūras zemēm un teritorijām, turpmāk "AZT"; tā kā minētie pasākumi paredz atbrīvojumu no importa muitas nodokļiem saskaņā ar uzraudzības sistēmu; tā kā tie īpaši paredz licenču pieteikumu dienas limitu uz vienu uzņēmumu; tā kā minētās regulas 4. panta 3. punktā ir paredzēts, ka gadījumā, ja pieprasītie daudzumi pārsniedz mēneša kopējo 13300 tonnu daudzumu rīsu, kas izteikts kā lobītu rīsu ekvivalents, un ja, pamatojoties uz situācijas vērtējumu Kopienas tirgū, pārsniegums var radīt būtiskus traucējumus minētajā tirgū, Komisijai 10 darbdienās pēc pārsnieguma dienas jānosaka procentuāls samazinājums, kas piemērojams visiem pieteikumiem, kuri iesniegti pārsnieguma dienā, jānoraida pieteikumi, ko iesniedz pēc pārsnieguma dienas, un jāaptur turpmākā pieteikumu iesniegšana attiecīgajā mēnesī;
tā kā 1997. gada 2. decembrī pieteiktie daudzumi pārsniedz mēneša kopējo 13300 tonnu daudzumu par 7072 tonnām; tā kā minētos daudzumus Komisija ir īpaši izskatījusi atbilstīgi situācijas vērtējumam un tendencēm Kopienas rīsu tirgū; tā kā minētā izskatīšana liecina, ka sakarā ar to, ka Indica rīsu raža 1997./98. tirdzniecības gadā ir atgriezusies normālā līmenī un, ņemot vērā minētā veida rīsu cenas Kopienas tirgū, šie daudzumi var radīt nopietnu tirgus traucējumu, jo īpaši - izstumjot no tirgus Kopienas Indica rīsu produkciju un mazinot tās cenas; tā kā attiecīgi būtu jāpiemēro Regulas (EK) Nr. 2352/97 4. panta 3. punkts,
IR PIEŅĒMUSI ŠO REGULU.
1. pants
Importa licences izdod atbilstīgi daudzumiem, kas norādīti pieteikumos, kuri iesniegti atbilstīgi kārtībai, kas noteikta Regulā (EK) Nr. 2352/97, un kura attiecas uz rīsiem un šķeltiem rīsiem, kuru KN kods ir 1006, pieteikumos minētos daudzumus samazinot par šādiem procentiem:
69,8575 % attiecībā uz pieteikumiem, kas iesniegti 1997. gada 2. decembrī.
2. pants
Saskaņā ar kārtību, kas noteikta Regulā (EK) Nr. 2352/97 attiecībā uz rīsiem un šķeltiem rīsiem ar KN kodu 1006, importa licences neizdod no 1997. gada 3. decembra.
3. pants
Saskaņā ar kārtību, kas noteikta Regulā (EK) 2352/97, līdz 1997. gada 31. decembrim aptur importa licenču pieteikumu iesniegšanu attiecībā uz rīsiem un šķeltiem rīsiem ar KN kodu 1006.
4. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1997. gada 12. decembrī

Labels: 10
3
17